Document ID: 32007D0631

KOMISSION PÄÄTÖS,
tehty 27 päivänä syyskuuta 2007,
päätöksen 2006/805/EY muuttamisesta sen soveltamisajan pidentämisen osalta
(tiedoksiannettu numerolla K(2007) 4460)
(ETA:n kannalta merkityksellinen teksti)
(2007/631/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (2) ja erityisesti sen 9 artiklan 4 kohdan,
sekä katsoo seuraavaa:
(1)
Komissio teki 24 päivänä marraskuuta 2006 eläinten terveyttä koskevista toimenpiteistä klassisen sikaruton torjumiseksi eräissä jäsenvaltioissa koskevan päätöksen 2006/805/EY (3) eräissä jäsenvaltioissa esiintyneiden sikaruton taudinpurkausten vuoksi. Päätöksessä vahvistetaan tietyt klassisen sikaruton torjuntatoimenpiteet kyseisissä jäsenvaltioissa.
(2)
Päätöstä 2006/805/EY sovelletaan yhdeksän kuukauden ajan Bulgarian ja Romanian liittymissopimuksen voimaantulopäivästä. Kun tarkastellaan klassisen sikaruton kokonaistautitilannetta Bulgarian, Saksan, Ranskan, Unkarin ja Slovakian alueilla, on asianmukaista pidentää päätöksen 2006/805/EY soveltamisaika 31 päivään heinäkuuta 2008.
(3)
Päätöstä 2006/805/EY olisi sen vuoksi muutettava.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2006/805/EY 14 artikla seuraavasti:
”14 artikla
Soveltaminen
Tätä päätöstä sovelletaan 31 päivään heinäkuuta 2008.”
2 artikla
Tämä päätös on osoitettu kaikille jäsenvaltioille.
Tehty Brysselissä 27 päivänä syyskuuta 2007.

Labels: 0
3
18
6